Eiropas Sociālā fonda projektu

“Bijušo ieslodzīto integrācija sabiedrībā un darba tirgū” (ID Nr.:9.1.2.0/16/I/001)

un

“Resocializācijas sistēmas efektivitātes paaugstināšana” (ID Nr.:9.1.3.0/16/I/001)

ietvaros

Ieslodzījuma vietu pārvaldes

Atklātas procedūras

“Semināru norises un viesnīcu nodrošināšanas pakalpojumi

(ēdināšanas pakalpojumi, telpu noma, naktsmītnes)”

(iepirkuma identifikācijas numurs IeVP 2018/35/ESF)

Vērtēšanas protokols Nr.2018/35/ESF/5

Rīgā 2018. gada 21.maijā

Ar Ieslodzījuma vietu pārvaldes (turpmāk – Pasūtītājs) priekšnieka 2018.gada 2.janvāra rīkojumu Nr. 2 "Par iepirkumu komisijas izveidošanu" izveidotās iepirkumu komisijas sēdē plkst. 9.00, Stabu ielā 89, Rīgā, LV-1009, 622.kabinetā, piedalās:

**Iepirkumu komisijas priekšsēdētājs:** Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" vadītājs Māris Luste

**Iepirkumu komisijas priekšsēdētāja vietniece:** Pārvaldes centrālā aparāta Finanšu vadības un kontroles daļas vadītāja majore Inesa Mališeva

**Iepirkumu komisijas locekļi:**

Eiropas Sociālā fonda projekta Nr.9.1.3.0/16/I/001 "Resocializācijas sistēmas efektivitātes paaugstināšana" Mācību sistēmas pilnveidošanas bloka vadītāja Daina Vanaga;

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" Atbalsts klientiem un viņu ģimenēm projekta bloka vadītājs Jānis Nicmanis;

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Aiga Graudiņa;

Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Una Asariņa.

**Protokolē:** Eiropas Sociālā fonda projekta Nr.9.1.2.0/16/I/001 "Bijušo ieslodzīto integrācija sabiedrībā un darba tirgū" un projekta Nr.9.1.3.0/16/I/001 "Resocializācijas sistēmas efektivitātes paaugstināšana" juriste Aiga Graudiņa;

**Darba kārtības jautājumi:**

Iepirkuma “Semināru norises un viesnīcu nodrošināšanas pakalpojumi (ēdināšanas pakalpojumi, telpu noma, naktsmītnes)” (iepirkuma identifikācijas numurs IeVP 2018/35/ESF) (turpmāk – Iepirkums) piedāvājumu vērtēšana.

**Sēdi vada:** M.Luste

**Sēdes gaita:**

M.Luste informē, ka 2018.gada 14.maija Iepirkumu komisijas sēdē (vērtēšanas protokols Nr.2018/35/ESF/4), izskatot pretendentu kvalifikācijas dokumentācijas atbilstību Iepirkuma nolikuma prasībām, tika konstatēts, ka:

1. SIA "D.N.H." ir iesniegusi kvalifikācijas dokumentus atbilstoši Iepirkuma nolikuma prasībām.

2.Estravel Latvia – AS Estravel filiāle Latvijā nav iesniegusi apliecinājumu atbilstoši Iepirkuma nolikuma 4.1.4.apakšpunkta otrajai daļai, kas paredz iesniegt apliecinājumu, ka Pretendentam ir visas Latvijas Republikas normatīvajos aktos noteiktās atļaujas ēdināšanas pakalpojumu sniegšanai Pretendenta viesnīcas telpās.

Tāpat Estravel Latvia – AS Estravel filiāle Latvijā nav iesniegusi apliecinājumu atbilstoši Iepirkuma nolikuma 4.1.5.apakšpunkta prasībām par Iepirkuma 4. – 7.daļu (ieskaitot).

3. SIA "3K MANAGEMENT" nav iesniegusi apliecinājumu atbilstoši Iepirkuma nolikuma 4.1.5.apakšpunkta prasībām par Iepirkuma 1., 2., 8. un 9.daļu, jeb apliecinājumu vai citu dokumentu no konferenču zāļu īpašnieka(-u) vai pārstāvja(-u), ka tie piekrīt sadarboties ar Pretendentu, ja Pretendentam tiks piešķirtas līguma slēgšanas tiesības šajā iepirkumā.

4. Iepirkumu komisija izskatot SIA "Ķemers Business and Law Company" iesniegto kvalifikācijas dokumentāciju secināja, ka ir iesniegts Iepirkuma nolikuma 4.1.1.apakšpunktam daļēji atbilstošs apliecinājums par Iepirkuma 1., 4., 5., 6., 7. un 8.daļu. No iesniegtā apliecinājuma izrietēja, ka SIA "Ķemers Business and Law Company" viena līguma ietvaros ir organizējusi divas konferences vismaz 100 cilvēkiem katrā konferencē un trīs konferences vismaz 200 cilvēkiem katrā seminārā. Nebija iesniegts apliecinājums, kas pilnībā atbilstu Iepirkuma nolikuma 4.1.1.apakšpunktam, kas paredz, ka ir jāiesniedz apliecinājums par pieredzi vismaz 2 (divu) līgumu izpildē par semināru/konferenču organizēšanu Iepirkuma 1.daļā vismaz 200 cilvēkiem katrā seminārā un Iepirkuma 4. – 8.daļā vismaz 100 cilvēkiem katrā seminārā.

Iepirkumu komisija pamatojoties uz Publisko iepirkumu likuma 41.panta sesto daļu, lai pārliecinātos par pretendenta SIA "Ķemers Business and Law Company" pilnīgu atbilstību vai neatbilstību Iepirkuma nolikuma 4.1.1.apakšpunktā ietvertajām kvalifikācijas prasībām, lūdza, SIA "Ķemers Business and Law Company" izskaidrot apliecinājumā minēto informāciju atbilstoši Nolikuma 4.1.1.apakšpunktā ietvertajām kvalifikācijas prasībām par Iepirkuma 1., 4., 5., 6., 7. un 8.daļu. Pieprasītais papildu dokumentācijas skaidrojums bija jāiesniedz līdz 2018.gada 16.maija plkst.16:00.

2018.gada 15.maijā no SIA "Ķemers Business and Law Company" tika saņemts pieprasītais skaidrojums, kurā tika norādīts, ka neprecizitāte ir radusies pārrakstīšanās rezultātā, jo laika periodā no 2015.gada līdz 2016.gada 31.decembrim SIA "Ķemers Business and Law Company" paralēli darbojas divi līgumi ar Vides aizsardzības un reģionālās attīstības ministriju (turpmāk – VARAM) - Līgums Nr.23 no 2014.gada 7.aprīļa līdz 2016.gada 30.aprīlim un Līgums Nr.92 no 2015.gada 26.novembra līdz 2016.gada 31.decembrim. SIA "Ķemers Business and Law Company" skaidrojumā norāda, ka apliecinājumā par pretendenta pieredzi (Iepirkuma nolikuma 4.1.1.apakšpunkts), tā tabulas 1.punkta un 4.punkta ailē “Līguma darbības laiks (no/līdz) (mēn./gads)” jābūt VARAM Līgums Nr.92 no 2015.gada 26.novembra līdz 2016.gada 31.decembrim. Lai pārliecinātos par SIA "Ķemers Business and Law Company" sniegtā skaidrojuma patiesumu, Iepirkuma komisija sazinājās ar VARAM pārstāvi, kas apliecināja SIA "Ķemers Business and Law Company" sniegtās informācijas patiesumu. Pamatojoties uz iepriekš minēto, Iepirkumu komisija secina, ka SIA "Ķemers Business and Law Company" iesniegtais piedāvājums atbilst Iepirkuma nolikuma 4.1.1.apakšpunktā noteiktajām kvalifikācijas prasībām.

Sakarā ar to, ka Estravel Latvia – AS Estravel filiāle Latvijā nav iesniegusi apliecinājumu atbilstoši Iepirkuma nolikuma 4.1.4.apakšpunkta otrās daļas prasībām un apliecinājumu atbilstoši Iepirkuma nolikuma 4.1.5.apakšpunkta prasībām par Iepirkuma 4. – 7.daļu (ieskaitot), pamatojoties uz Iepirkuma nolikuma 1.8.5. un 2.3.apakšpunktu, Iepirkumu komisija nolemj izslēgt Estravel Latvia – AS Estravel filiāle Latvijā no tālākas piedāvājuma vērtēšanas, jo Iepirkumu komisija nevar pārliecināties par pretendenta atbilstību Iepirkuma nolikuma prasībām.

Tāpat, tā kā SIA "3K MANAGEMENT" nav iesniegusi apliecinājumu atbilstoši Nolikuma 4.1.5.apakšpunkta prasībām par Iepirkuma 1., 2., 8. un 9.daļu, pamatojoties uz iepirkuma nolikuma 1.8.5. un 2.3.apakšpunktu, Iepirkumu komisija nolemj izslēgt SIA "3K MANAGEMENT" no tālākas piedāvājuma vērtēšanas, jo Iepirkumu komisija nevar pārliecināties par pretendenta atbilstību Iepirkuma nolikuma prasībām.

Iepirkumu komisija turpina vērtēt pretendentu SIA "Ķemers Business and Law Company" un SIA "D.N.H." piedāvājumus.

**Pretendentu piedāvājumu izvēles kritēriji:**

Piedāvājuma izvēles kritērijs ir piedāvājums, kas atbilst nolikumā minētajām prasībām un Tehniskajai specifikācijai ar viszemāko kopējo pakalpojuma līgumcenu EUR bez PVN katrā Iepirkuma daļā atsevišķi. Kopējā līgumcenā, ir jāiekļauj visi nodokļi (izņemot pievienotās vērtības nodokli; turpmāk – PVN) un izdevumi, tajā skaitā transporta pakalpojumi, piegādes, u.c. izmaksas, kas saistītas ar Tehniskajā specifikācijā nenorādītu un neparedzētu darbu izpildi, kas saistīti ar Iepirkuma priekšmetu īstenošanu noteiktajā termiņā un vietā;

Ja divu vai vairāk piedāvājumu novērtējums ir vienāds, pretendentu, kuram piešķiramas līguma slēgšanas tiesības izvēlas, rīkojot izlozi starp šiem pretendentiem.

**Pretendentu finanšu piedāvājumi, summas EUR:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pretendents** | **Daļas numurs un līgumcena paredzamajam pakalpojuma apjomam, EUR bez pievienotās vērtības nodokļa (piedāvājuma izvēles kritērijs)** | | | | | | | | |
| **1.** | **2.** | **3.** | **4.** | **5.** | **6.** | **7.** | **8.** | **9.** |
| SIA "Ķemers Business and Law Company" | 29 721,65 |  |  | 3850,00 | 3850,00 | 3750,00 | 3650,00 | 3950,00 |  |
| SIA "D.N.H." |  |  |  |  |  |  |  |  | 4718,51 |

**Pretendentu finanšu piedāvājumi ar Iepirkumu komisijas labotām aritmētiskām kļūdām, summas EUR:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Pretendents** | **Daļas numurs un līgumcena paredzamajam pakalpojuma apjomam, EUR bez pievienotās vērtības nodokļa (piedāvājuma izvēles kritērijs)** | | | | | | | | |
| **1.** | **2.** | **3.** | **4.** | **5.** | **6.** | **7.** | **8.** | **9.** |
| SIA "Ķemers Business and Law Company" | 29 977,15\* |  |  | 3850,00 | 2950,00\* | 3750,00 | 3150,00\* | 3950,00 |  |
| SIA "D.N.H." |  |  |  |  |  |  |  |  | 4693,72\* |

\*Pamatojoties uz Publisko iepirkumu likuma 41.panta devīto daļu, kas nosaka, ja pasūtītājs konstatē aritmētiskas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

Tā kā pretendents, kas iesniedzis piedāvājumu par Iepirkuma 2.daļu neatbilst Iepirkuma dokumentos noteiktajām kvalifikācijas prasībām, Iepirkumu komisija nolemj izbeigt iepirkumu šajā daļā.

Tā kā par Iepirkuma 3.daļu nav iesniegts piedāvājums, Iepirkumu komisija nolemj izbeigt iepirkumu šajā daļā.

A.Graudiņa informē, ka, ņemot vērā, ka Iepirkuma piedāvājuma izvēles kritērijs ir – viszemākā kopējā līgumcena par katru iepirkuma līguma daļu atsevišķi (bez PVN), kas atbilst Iepirkumā minētajām prasībām, līguma slēgšanas tiesības par Iepirkuma 1., 4., 5., 6., 7. un 8.daļu piešķiramas SIA "Ķemers Business and Law Company", reģistrācijas Nr.44103061476, Murdu iela 19a, Salacgrīva, Salacgrīvas novads, LV-4033.

Līguma slēgšanas tiesības par Iepirkuma 9.daļu piešķiramas SIA "D.N.H.", reģistrācijas Nr.40103612268, V.Olava iela 9 - 1, Rīga, LV-1014.

Iepirkumu komisija vērtējot, vai pretendentu iesniegtie piedāvājumi nav nepamatoti lēti, konstatēja, ka nav pamata uzskatīt pretendentu iesniegtos piedāvājumus par nepamatoti lētiem.

**Iepirkumu komisijas lēmums:**

1. Par Ieslodzījuma vietu pārvaldes rīkotā Iepirkuma 1., 4., 5., 6., 7. un 8.daļas uzvarētāju atzīt un līgumslēgšanas tiesības piešķirt SIA "Ķemers Business and Law Company", reģistrācijas Nr.44103061476, Murdu iela 19a, Salacgrīva, Salacgrīvas novads, LV-4033.
2. Par Ieslodzījuma vietu pārvaldes rīkotā Iepirkuma 9.daļas uzvarētāju atzīt un līgumslēgšanas tiesības piešķirt SIA "D.N.H.", reģistrācijas Nr.40103612268, V.Olava iela 9 - 1, Rīga, LV-1014.
3. Izbeigt iepirkumu “Semināru norises un viesnīcu nodrošināšanas pakalpojumi (ēdināšanas pakalpojumi, telpu noma, naktsmītnes)” 2. un 3.daļā, identifikācijas Nr. IeVP 2018/35/ESF.
4. Saskaņā ar Publisko iepirkumu likuma 37.panta otrās daļas nosacījumiem, informēt visus pretendentus par Iepirkumu komisijas lēmuma triju darbdienu laikā pēc Iepirkumu komisijas lēmuma pieņemšanas.
5. Saskaņā ar Publisko iepirkumu likuma 32. panta otro daļu par paziņojumiem par sociālajiem un citiem īpašiem pakalpojumiem, publicēt informāciju par iepirkuma rezultātiem Iepirkumu biroja tīmekļvietnē 10 darbdienu laikā.

Piedāvājumu vērtēšanas sēde tiek slēgta plkst.10.00

Iepirkuma komisijas priekšsēdētājs M.Luste

Iepirkuma komisijas priekšsēdētāja vietniece I.Mališeva

Iepirkuma komisijas locekļi D.Vanaga

J.Nicmanis

A.Graudiņa

U.Asariņa

Protokolētāja A.Graudiņa